hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Պետությունն աղքատացրել է երեք անչափահաս երեխաների հորը | Forrights.am
Աբգարյանների բազմանդամ ընտանիքը վերջերս է առանձնացել Արմենի ծնողներից եւ բնակվում է նորկառույց տանը, որի շինարարությունը սկսել են տարիներ առաջ, բայց առ այսօր ֆինասական խնդիրների պատճառով ավարտուն տեսքի չեն հասցրել:
«Մատոռը խփա է, ռեսորները ջարդած է, ակումլատները տեղում չեն, անիվները փոխել են: Այս ավտոն արժեր տասը հազար դոլոր, բայց հիմա երկու հազար դոլար էլ չեն տալիս»,- նշում է նա:
Փոխհատուցում ստանալու համար Արմեն Աբգարյանը դիմել է կառավարություն, պաշտպանության եւ աշխատանքի ու սոցալական հարցերի նախարարություն, բայց բացասական պատասխանի է արժանացել:
«Կառավարությունը մինչեւ այսօր ոչ մի բան չի անում, չի մտածում, թե ես ինչով եմ ապրում: Եկել իմ ավտոն վերցրել է, բայց ես դրանով իմ ընտանիքն էի պահում: Ես շատ եմ դիմել գյուղապետարան, մարզպետարան, նախարարություն, Փաշինյանին եմ նամակ գրել, բայց օգուտ չկա: Մարզպետարանում ասում են՝ գումար չկա, օգնություն չենք կարող տալ»,- ասում է նա եւ նշում, որ «Կամազն» էլ մի քանի տարի պարտքով է գնել, որի գումարը մինչ օրս չի վճարել:
Նշենք, որ 2021 թվականի մայիս վեցին կառավարությունը որոշում ընդունեց, որի համաձայն ֆինանսական փոխհատուցում  է տրամադրվելու այն իրավաբանական եւ ֆիզիկական անձանց, որոնց գույքն անհատույց օգտագործել է պատերազմի ժամանակ եւ այժմ այն վերադարձնելն անհնարին է դարձել: Որոշման համաձայն՝ փոխհատուցում ստանալու են նաեւ այն անձիք, որոնց գույքը պետությունը հետ է վերադարձնում վնասված: Պաշտպանության նախարարությունից էլ ավելի վաղ հայտնել էին, որ 44-օրյա պատերազմի ժամանակ քաղաքացիներին և իրավաբանական անձանց պատկանող վնասված կամ ոչնչացված ավտոմեքենաների թվի  կազմում է 507: Արմեն Աբգարյանին պատերազմից շուրջ մեկ տարի անց չի հաջողվում օգտվել կառավարության այս որոշումից:
«Ես չգիտեմ՝ ինձ ինչքան գումար պետք է տան, որ ես կարողանամ այս մեքենան սարքեմ կամ սրա ինչը սարքեմ: Թող գան սա տանեն, իմ ավտոյի նման ավտո ինձ տան: Պատերազմի ժամանակ ասկոլկեն մտել է ավտոյի մեջ, սաղ կաբելները վառվել է: Ամենաքիչը երեք միլիոն դրամ է պետք, որ այս ավտոն սարքեն»,-նշում է նա:
Աբգրայանները զրկված են նաեւ ընտանեկան նպաստ ստանալու հնարավորությունից: Սոցիալական ծառայությունը մերժել է նրանց համակարգ ընդգրկել պատճառաբանելով, որ նոր տուն են տեղափոխվել:
«Հիմա գնում եմ օրավարձով բանվոր եմ աշխատում, խոտ եմ բարձում, բայց մի քանի օրից դա էլ է պրծնում: Ես երեք երեխա ունեմ, ոնց եմ իրենց պահելու: Պարոն Փաշինյանին հունվարին նամակ եմ գրել, բայց պատասխան է եկել, որ սպասենք, բայց ինչքան սպասել արդեն ձմեռ է գալիս: Փետրվարին էլ պաշտպանության նախարարությանն եմ գրել, անընդհատ զանգահարում եմ, ասում են՝ սպասի»:
Ընտանիքի առօրյա հոգսերը ինչ-որ առումով լուծելու համար Արմավիրի դաշտերում աշխատում է նաեւ Արմենի հղի կինը: «Հերս ա օգնում, բայց ինչքան օգնի, հաշմանդամ է: Ախպերս է դրսում ապրում, ինքն է գումար ուղարկում: Անչափահաս երեխաներ ունեմ, կինս հղի է, ես չգիտեմ, թե ոնց պետք է լինի»,- նշում է Արմենը:
Ընտանիքն այլ եկամտի աղբյուր չունի: Արմենի հայրը խաղողի այգիներ ունի, սակայն, բերքը չի մթերվում:
Նախորդ նյութըՍեռով պայմանավորված հղիության ընդհատումները պետք է դուրս մղվեն մեր հասարակությունից. ՀՀ ՄԻՊ-ը շնորհավորել է աղջիկ երեխաների միջազգային օրը
Հաջորդ նյութըԻրանի օդային տարածքը բաց է ադրբեջանական ինքնաթիռների համար․ Իրանի ԱԳՆ ներկայացուցիչ
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.